**Japanlønn** (*Acer japonicum*) er en lønneart fra Japan.

Den er et lite, løvfellende tre eller en stor busk som blir 8–10 m høy. Stammen er kraftig og buktet, og greinene er vannrette og danner etasjer. Barken er gråhvit eller gråbrun. Bladene er nesten runde i omkrets med en diameter på 9–12 cm. De har dypt hjerteformet grunn og 7–11 fliker som er innskåret ¼–½ av bladet. Bladranden er uregelmessig sagtannet. Unge blad er silkehåret, men eldre blad har bare noen hår langs nervene på undersiden. Bladstilken er 3–5 cm og håret til å begynne med. Høstfargen er rød til oransje.

Trærne har tvekjønnede og rene hannblomster på samme plante (andromonøci). Blomstringen skjer i mai samtidig med løvsprett. Blomsterstanden er en endestilt, 3–5 cm lang halvskjerm med 10–15 blomster. Blomsterstilken er 1–2 cm lang og håret. Blomstene har 5 purpurrøde kronblad og 8 pollenbærere. Fruktene er 2–2,8 cm lange og 1 cm brede samaraer som sitter parvis i 90–160° vinkel. De er modne i september.

Japanlønn vokser i fjellskoger 900–1800 moh. på de japanske øyene Honshu og Hokkaido.

Arten er vanlig dyrket som prydtre i alle tempererte strøk. Den kan forveksles med viftelønn (*Acer palmatum*), som er enda vanligere. Japanlønn er den mest hardføre av de to, og i Norge kan den dyrkes til herdighetssone 4. Det finnes mange kultivarer, for eksempel 'Aconitifolium' med dypt innskårne blad som minner om hjelm (*Aconitum*), og 'Vitifolium' med lysende røde blad om høsten. 'Aureum' med blad som er lysegule hele vekstsesongen, regnes ikke lenger til *A. japonicum*, men til en annen art, *Acer shirasawanum*.

Galleri
-------

* VekstformVekstform
* Blomster og nyutsprungne bladBlomster og nyutsprungne blad
* 'Aconitifolium' med frukt'Aconitifolium' med frukt
* Høstfarge 'Meigetsu'Høstfarge 'Meigetsu'
* Høstfarge i KyotoHøstfarge i Kyoto

Referanser
----------

1. 1 2  «*Acer japonicum*». *Flora of China*. Besøkt 2. august 2019.
2. 1 2  A. Mitchell (1977). *Trær i skog og hage*. Oversatt av I. Gjærevoll. Tiden. s. 340. ISBN 82-10-01282-7.
3. 1 2  O.B. Hansen (29. oktober 2018). «Japanlønn (*Acer japonicum* Thunb.)». Park & Anlegg. Arkivert fra originalen 1. august 2019. Besøkt 2. august 2019.
4. ↑  R. Lancaster (1977). *Trær i hagen*. Oversatt av K.E. Aarthun. Stavanger: Stavanger Lithografiske Anstalt A/S. s. 21–22. ISBN 82-990430-2-6.
5. ↑  Det Norske hageselskap (2006). *Hageselskapets sortsliste* (10 utg.). s. 28–29. ISBN 82-994640-4-8.

Eksterne lenker
---------------

* (en) *japanlønn* i Encyclopedia of Life Rediger på Wikidata

* (en) *japanlønn* i Global Biodiversity Information Facility Rediger på Wikidata

* (no) *japanlønn* hos Artsdatabanken Rediger på Wikidata

* (sv) *japanlønn* hos Dyntaxa Rediger på Wikidata

* (en) *japanlønn* hos ITIS Rediger på Wikidata

* (en) *japanlønn* hos NCBI Rediger på Wikidata

* (en) *japanlønn* hos The International Plant Names Index Rediger på Wikidata

* (en) *japanlønn* hos Tropicos Rediger på Wikidata

* (en) *Kategori:Acer japonicum* – bilder, video eller lyd på Wikimedia Commons Rediger på Wikidata

* (en) *Acer japonicum* – galleri av bilder, video eller lyd på Wikimedia Commons Rediger på Wikidata

* *Acer japonicum* – detaljert informasjon på Wikispecies Rediger på Wikidata